LidanRubinov/Halacha-QA huggingface dataset:
שאלה: השתתפות של גבר בדרשת אשה: נכחתי בשבת בשעור בבית הכנסת שהעבירה רבנית. השעור היה מיועד לנשים ולגברים, כשהישיבה היא נפרדת. רציתי לדעת, האם בעלי היה יכול לבוא איתי לשעור?
תשובה: אם הבעל לא רוצה לבוא - אינו חייב, כי זה לא כל כך מכובד ונודף מזה ריח של מודרניזציה יתירה.
שאלה: להעיר את אבא לתפילה: האם מותר לי, או שאני צריך כבן, להעיר את אבי בבוקר לתפילה? האם יש שוני בדבר אם הוא ביקש זאת?
תשובה: אכן יש בעיה של כיבוד הורים שבן יעיר את אביו. אבל אם אביו ביקש ממנו, ודאי יהיה מותר. ויתכן, שבתפילה זהו כבודו שיעיר אותו, כי יצטער אם לא יקום לתפילה, אבל סתם כך אין לבן להעיר את אביו.
שאלה: ארבעת המלאכים בקריאת שמע: בק"ש שעל המיטה אומרים "בשם ה אלוקי ישראל מימיני מיכאל ומשמאלי גבריאל ומלפני אוריאל ומאחורי רפאל ועל ראשי שכינת קל" א. מאיפה הקטע הזה בא? (לא שמעתי שזהז מוזכר בתנ"ך או משהו, אם כן מי כתב אותו?) ב. מה מנסים לומר לנו פה? ג. מה העניין של המלאכים האלו? (שומרים עלינו? אז איך זה שקורה לאנשים גם דברים לא הכי טובים. וישי את ה, אז למה צריך אותם בכלל?) ד. למה דווקא 4 מלאכים, ומה הענין של השמות שלהם?
תשובה: א. אינני זוכר כרגע, אבל זה לא מוזכר בגמרא אלא מהחכמה הפנימית. ב. שמלאכים מלווים את האדם. ג.ד. אין צורך להבין בדיוק את עניינו של כל מלאך אלא מחברי התפילה ידעו שאלו הכוחות הרוחניים המדוייקים ששומרים על האדם וכתבו זאת.
שאלה: לחסוך מעשר כספים בתוכנית חיסכון: האם ניתן לשמור את כספי המעשר בתוכנית חיסכון שתשמש אותנו בעתיד, בעז"ה, לצורך חתונת ילדינו, במידה והשכר אותו אנו מקבלים משמש אותנו לצורך ההוצאות החודשיות השוטפות מבלי שיתאפשר לנו לחסוך למטרה זו?
תשובה: לא נראה לי שניתן לעשות כן, ורק אם יש ברשותך כספי מעשר וחפצים להוציאם על חתונות הילדים מותר. אבל לחסוך את כספי המעשר בשביל זה, לא נראה לי.
שאלה: אמירת תהילים להצלחת הילדים: האם יש פרקי תהילים או תפילות שנוהגים במיוחד כדי שהילדים יתחתנו, ימצאו את הזווג הנכון, יחליטו נכון, יצליחו להחליט וכד'?
תשובה: שיר המעלות מסוגל להעלות את האדם ממצב נחות למצב בריא ומוצלח. ואם אפשר כדאי לקרוא את פרקי שיר המעלות מפרק ק"כ עדפרק קל"ד ובע"ה תזכו להצלחה.
שאלה: ניבוי באמצעות מפת כוכבים: האם יש איסור לפי התורה ההלכה לנבות את העתיד על פי מפת כוכבים והתבססות על ידע אסטרולוגי? האם מותר לנתח אופי של אדם לפי מפה אסטרולוגית?
תשובה: אני חושב שדברים אלו הם לא לפי רוח התורה. הרמב"ן בספר המצוות מונה מצווה של "תמים תהיה עם ה' אלוקיך" - שלא לקבוע עתידות על סמך כל מיני מקורות מיסטיים. מותר רק אם יש נביא לשאול אותו. ואפילו אם מגידי העתידות אמרו לו שכך יהיה, אנחנו ממשיכים להאמין תמיד בשינוי בכוחה של תפילה ותשובה אפילו אם נגזרה גזירה. ואל לא לאדם לקבוע את עתידו על סמך כל מיני דברים של מגידי עתידות אלא ינתח הכל מבחינה ריאלית ויקווה שה' יעזור לו בתפילה וצדקה. בקיצור, אין זו דרכה של תורה.
שאלה: להתפלל באמצע קורבנות: 1. אם אני מתחיל תפלה, נגיד מנחה, ואני אומר "לשם יחוד" ומתחיל טיפה, ואז החזן מתחיל אשרי, האם צריך גם לקפוץ לאשרי או להמשיך איפה שאני? 2. אם אני אומר תחנוון והחזן כבר הגיע ל"ויעבור", אני גם צריך להגיד איתו ואז להמשיך מאיפה שאני עד ויעבור ואז לדלג על ויעבור?
תשובה: 1. כן, על מנת שתתחיל עם הציבור את תפילת עמידה. 2. כן, כיון שי"ג מידות אי אפשר לומר ביחיד.
שאלה: הרכב של בד לגבי שעטנז: לכבוד הרב ליאור רציתי, בבקשה, לשאול את הרב האם ההרכב של הבד הבא (של חצאית) הינו כשר מבחינת שעטנז: 56 פוליאסטר, 24 אקרילן, 13 צמר, 5 ויסקוזה, 2 ניילון.
תשובה: לא נראה שצריך לחשוש שיש שם פשתן.
שאלה: שמן שביעית למנורת המקדש: האם מותר להשתמש בשמן הקדוש בקדושת שביעית במנורת המקדש? מצד אחד הרי נאמר: "והיתה שבת הארץ לכם לאכלה", וכאן זה לא לאוכלה, מצד שני אין כאן הפסד השמן. אותה שאלה אפשר לשאול גם על מנחות ונסכים, האם הדין ישאר גם במקרים אלו?
תשובה: בנכסים ונסכים שיש בהם עניין אכילה, לא נראה שיש בעיה. לעניין הדלקה: אפשר לשאול את אותה שאלה לעניין הדלקת נרות חנוכה. הרב שלמה זלמן אוירעבך זצ"ל השיב על שאלה שנשאל בנושא, מאחר וזה לא אסור בהנאה כמו קודשים ומותר להשתמש לצורכיו בשביעית, וסוף סוף צריך את ההדלקה למרות שאינו משתמש לאורה. אכן צריך לבדוק את הנושא. כן לגבי פירות ביכורים משביעית יש דעה שמביאים. כשזו תהיה שאלה למעשה, במהרה בימינו, נבדוק את הנושא.
שאלה: מזוזה שהותקנה על ידי מי שאינו מאמין: יהודי שלא מאמין בדת וביהדות וכופר לחלוטין והתקין מזוזה בדירה עבור שכנתו. האם הקביעה פסולה להוריד ולברך שוב, מה לעשות?
תשובה: כיוון שלא מדובר על כתיבת המזוזה אלא על קביעתה, מסברא נראה לי שזה ר.
שאלה: לברך על ספק רעמים: מה הדין אם שמעתי קול ונסתפקתי אם זה רעם או סתם קול שדומה לרעם? לברך או לא?
תשובה: לא יברך על ספק.
שאלה: גיל איסור שירה בפני גברים: מאיזה גיל אסור לאישה לשיר בפני גברים?
תשובה: מגיל בת מצווה, שמקבלת מחזור.
שאלה: קשירה בסוף לציצית עם תכלת: אני עושה גם בציצית, ובעז"ה עוד מעט גם בטלית, ציציות תכלת על פי הרמב"ם. האם אפשר לקשור שתי קשירות בסוף ה-7 כריכות? אם כן, האם יש עדיפות כל שהיא עפ"י הפוסקים? ואם אפשר גם לקבל כמה מהדעות בעיניין הזה של הקשירה אחרי כריכות עפ"י הרמב"ם.
תשובה: לא, יש לקשור רק בהתחלה כשמשחילים את החוטים בנקב של הבגד, ואחרי כן עושים שבע כריכות, כשבכל חוליה שלוש כריכות, בלי שום קשרים.
שאלה: מרחק קשירת ציצית תכלת מהבגד: קניתי תכלת ואני רוצה לקשור כמו שהרב הורה שיטת הרמב"ם. מה המרחק בין הקשר הראשון לבין הבד עצמו? אמרו לי שצריך שהקצה של הבד יעבור במרווח בינו לבין הקשר, האם זה נכון? ובדיעבד, אם קשרתי, מה לעשות?
תשובה: את הקשר הזה עושים כמו בכל קשירת ציצית שמרחיקים מהנקב קרוב לשלוש אצבעות (כך שיוצא ממש על גבול הבגד) ואז עושים את הקשר.
שאלה: טלית ותפילין לפני עמוד השחר: אני שואל שאלה שכבר נשאלה פה מספר פעמים, אך אני עדיין מבולבל כי הוצגו בה מספר שיטות וכל העניין חדש לי.עימכם הסליחה, זה נורא חשוב לי. אני התחלתי להתפלל במניין פועלים. מתחילים ברוך שאמר כבר ב-05:25!. אחי העיר לי היום שזה לפני זמן טלית ותפילין!. עד עכשיו הנחנו ובירכנו לפני זמן טלית ותפילין. האם יצאנו ידי חובה, וכיצד צריך לנהוג להבא?
תשובה: זו בעיה, כי בחודש ינואר למניינם זמן טלית ותפילין יוצא בערך ברבע לשש. אמירת ברוך שאמר ופסוקי דזמרא עד ישתבח וברכות השחר אפשר לומר לפני זמן טלית ותפילין אבל צריך להמתין עם ההנחה עד לזמן, וקריאת שמע וברכות ימתין לזמן. בדיעבד שכבר הניח, כשמגיע הזמן ימשמש בהם ויברך אם לא בירך קודם.
שאלה: שתיה באמצע התפילה: קראתי שלפי ההלכה אסור לאכול ולשתות בזמן בתפילה ומומלץ גם לא לפני התפילה (האם הכוונה רק לשחרית?). כמו כן, קורה הרבה פעמים בשחרית שאני מתפללת ומרגישה צרידות וצמא עז! האם במקרה כזה מותר לשתות?
תשובה: בזמן התפילה ממש ודאי שאסור לאכול ולשתות ויש להתרכז בתפילה עצמה, אך קודם התפילה, והכוונה לתפילת שחרית, אסור לאכול או לשתות קודם התפילה, אך שתית מים או קפה ותה מותר.
שאלה: פינוי ישובים: על אילו מצוות ועבירות עובר בן אדם שמפנה אדם מביתו שבארץ ישראל (בלי שנדבר על שבת)?
תשובה: קודם כל עובר על גזל בפגיעה בממון חבירו, כשמכה את חבירו באלימות ואח"כ מוציא אותו מביתו ומחריבים אותו. בקיצור יש בכך איסורים חמורים. אחד הרבנים מגוש קטיף כתב על זה ומנה את כל האיסורים שבכך.
שאלה: צניעות בהצגה בפני ילדים: אני תיכוניסטית, והאולפנה שלי שולחת אותנו (קבוצה קטנה של בנות) להתנדבות לקירוב רחוקים בבתי-ספר יסודיים בעיר שלנו ע"י פעילויות בנושא המורשת היהודית של העיר. העניין כולל גם הצגת סצנות (מחייו של רבי עקיבא לצורך העניין) בפני הילדים (גילאי 11-12). האם ראוי שאציג או שקיימת בעיית צניעות?
תשובה: בפני בנים לא ראוי לעשות זאת.
שאלה: שעטנז בבגדים שונים: 1. האם בסוודר 75 אקרילן ו 25 מוהר יש חשש שעטנז? 2. האם במכנסיים 55 פשתן ו45 כותנה יש חשש שעטנז? 3.האם במעיל 35 צמר ו65 אקרילן יש חשש שעטנז? 4. מהו הכלל בכל זה? האם יש חובה לבדוק כל בגד שרשום עליו צמר או פשתן? 5. האם גם מוהר נקרא צמר?
תשובה: בחליפות יש חשש בכתפיות, בשאר בגדים שלא עושים בהם "כרית" לא נראה כלל לחשוש לשעטנז.
שאלה: מזוזה במרפסות בדירה שכורה: אני גרה באופן זמני בדירה שכורה. בדירה 2 מרפסות. האחת מרפסת לא מקורה, בגודל 4.6 מ"ר. השניה מרפסת שרות מקורה וסגורה בגודל 2.6 מ"ר. האם אני מחויבת במזוזה באחת המרפסות? אדגיש שאין ברצוני להשקיע בדירה מכיוון שאולי אעבור לדירה אחרת בעוד כמה חודשים.
תשובה: במרפסת השירות שמים את המזוזה בכניסה למרפסת מהחדר, בלי ברכה.
שאלה: להתאפר בשבת: באיזה אופן ולפי מי מותר לאשה להתאפר בשבת?
תשובה: אם זה פודרה ואיפור אבקתי יכולה. אבל משחות ומריחות אחרות, כמו ליפסטיק וכדומה שמורחים על העור, אסור וכן עפרונות ציור וכו'. אמנם מהתורה אין איסור צביעה בעור האדם אבל מדרבנן אסרו.
שאלה: שנאה החילונים מפחידה: חג אורים שמח ומבורך תזכו למצוות. למה החילונים שונאים אותנו, ולמה אנחנו לא צריכים לשנוא אותם? איך אפשר בכלל לכבדם? אני בעצמי רואה מה הם כותבים עלינו בפורומים ואני מזדעזעת מהשנאה העצומה שיש להם כלפינו.
תשובה: יתכן שזו שנאה הנובעת מתוך קנאה. הם חשים בתוכם שזוהי דרך האמת אלא שהיא קשה עליהם ולכן הם מקנאים, כמו כל עני שמקנא בעשיר, וברור שזו מידה חולנית. אדם צריך לשמוח בחלקו ולא לקנא באחרים. רואים איך שהחינוך החילוני למרות כל הדיבורים על שיוויון וצדק וכל אלו המליצות למעשה אינו פועל ככה. מי שאין בו יראת שמים אמיתית רואה רק את עצמו בתור מרכז החיים והשאר מפריעים לו. לגבי היחס שלנו כלפיהם, אנחנו קודם כל משתדלים תמיד ללמד זכות על כלל ישראל ולקרבם ולדונם לכף זכות. אלא שלא נשלים בליבנו שיש שתי דרכים לגיטימיות. אנו צריכים לדעת בליבנו שהדרך ללא תורה ומצוות אינה דרכה של תורה ואנו צריכים להשתדל לתקן. אבל לא לפתח שנאה וכו'.
שאלה: פותחן מבית מלון ובדיקות דם: אציין מראש שנושא זה מאוד קשה לי ולכן אני שואל! 1) אני בחור בן כ-21 ולפני מספר שנים הייתי עם משפחתי במלון באילת (אני זוכר לדעתי את המלון). כשחזרנו, אני זוכר שלמשך כמה זמן ראיתי בביתי פותחן של בקבוקי יין עם הלוגו של המלון. הפותחן היה לפי זכרוני כמין פותחן כיס ממש קטן כזה שניתן לפתוח איתו בקבוקי יין. אינני יודע מי מאיתנו לקח את זה, ההורים, אני ואולי אחותי. אני גם לא יודע, אם זה היה אני, אם הייתי מעל בר מצווה. בכל מקרה הפותחן לא נמצא אצלנו היום, ולפי זכרוני הוא היה בגודל של משהו כמו 3 4 עט ונפתח. לדעתי המלון כבר התייאש, אבל האם יש בכך גזל? אולי גם המלון הניח בדעתו שאנשים יקחו דבר כזה גם כמו מעיין מזכרת, האם יש בכך בעיה? ואם נתקשר אליהם, אולי התחלפו הבעלים? אבל קרוב לודאי שהם יצחקו עלינו שנגיד שאנו רוצים להחזיר דמי פותחן. לדעתי, הם נתנו בדעתם שחפץ כה קטן יש סיכוי שיקחו אותו. 2) אני חייל כעת, ולפני כמה זמן אמא שלי ביקשה ממני לעשות בדיקות דם לוודא שהכל ר. אז היא הלכה לרופא המשפחה הוציאה לי הפניה ונתנה לי לעשות את הבדיקות. לאחר זמן מה נזכרתי שאני חייל ואני בכלל לא רשום אצלם בקופה. האם יש בכך בעיה שהרי הם נתנו לי את זה ובכל זמן הבדיקה הם לא אמרו לי כלום, ואני גם עתיד בסוף שירותי הצבאי לחזור לקופה זו וגם בעבר הייתי בה? גם אומר שפעם אחת ניסיתי לקבוע תור אצלם והיא אמרה לי שאיני יכול כי אני חייל. אז אמרתי שעשיתי בדיקות דם אז למה אי אפשר תור. אינני זוכר אם היא אמרה שלא היה מגיע לי או לא אבל בכל מקרה הפקידה במענה הטלפוני ידעה על כך כי אמרתי לה שעשיתי בדיקות דם. האם בזה צריך לעשות משהו? כי הרי אני עתיד לחזור לקופה זו וגם הייתי בה ויש להם את כל הנתונים שלי ואם הם רצו הם יכלו לשים לב לכך שאיני רשום ולחייב אותי או משהו. וסליחה על האריכות!
תשובה: 1. לפי מיטב ידיעתנו, לא מקובל לחלק פותחני בקבוקים חינם בבתי מלון, ולכן נתייחס בתשובה זו לפותחן כחפץ גזול (אלא אם כן יתברר אחרת). כמו כן, אנו יוצאים מנקודת מוצא שהיה ברור למי שלקח את הפותחן שדבר זה איננו בהסכמתו של בעל המלון, ולכן יש בפעולה זו גזל. ולכן הלכה למעשה יש חובה לשלם חזרה את שוויו של החפץ שכבר איננו בנמצא. כמו כן, ברור שיש להחזיר לבעל המלון המקורי את דמי החפץ וזאת בהנחה שהוא אכן יהודי. אף אם בכדי לברר מיהו בעל המלון יש לערוך בירור טלפוני העולה כסף, יש לעשות זאת בכדי לצאת ידי שמים. (כמבואר בשולחן ערוך סימן שס"ה) לאחר שיתברר מיהו הבעלים יש להשיב לו את ערך החפץ, אך אין צורך שהעלות של השבת החפץ, כגון: נסיעות, תמומן מכיסו של המשיב. על כן ניתן לקזז את מחיר ההשבה ממחיר החפץ המושב. (למעשה ניתן להשיב את הכסף דרך העברה בנקאית באינטרנט ללא כל עלות). אם לא תצליחו לברר מי היה בעל המלון, תרשמו בפנקס בצד שהנכם חייבים לשלם כסף לכשיתברר הדבר. לגבך, מכיוון שלא ברור לך שאתה לקחת את החפץ מן המלון, הרי אתה פטור מלשלם, וכדברי המשנה "איני יודע אם גזלתי, פטור". (ואף אם יצא לך להשתמש אח"כ בפותחן הנך פטור, על פי דברי קצות החושן בסימן ל"ד). 2. היום הכל עובד עם כרטיס מגנטי, ואתה יכול להיות רגוע שכל השירות שניתן לך ע"י קופת החולים נעשה על פי הכללים הנכונים. הרב חננאל פאטשינו.
שאלה: הדלקת נרות שבת לרווקה: אני בחורה רווקה (ספרדיה) המתגוררת בבית הוריי. מגיל קטן אני נוהגת להדליק נר אחד לכבוד שבת ללא ברכה. האם מותר לי להדליק את הנר לפני שאמי מדליקה ומברכת? ואם עליי להדליק רק לאחר שאמי מדליקה ומברכת - מה קורה במקרה שאני רוצה לקבל שבת לפני הזמן, האם יהיה לי מותר להדליק לפני אמי?
תשובה: מותר לך להדליק לאחר שאימך הדליקה נרות שבת, ובתנאי שלא תברכי.
שאלה: צום ביום גירוש יהודי גוש קטיף: האם יש לצום ביום גירוש גוש קטיף? אם כן ואם לא, למה?
תשובה: יש כאלה שגזרו בזה. אינני יודע אם בדור שלנו אפשר לגזור כ"כ הרבה גזרות וצומות על כל הצרות, אבל מי שיכול - יש בזה עניין וקדוש יאמר לו.
שאלה: שימוש באלכוהול וסמים: 1. האם מותר להשתכר להתבסם ממשקאות אלכוהוליים? (אינני מדבר על פורים) 2. האם יש איסור להשתמש בסמים מדי פעם? 3. האם מותר לעשן סיגריות נרגילה? ואם אסור, מהו הגדר של "ונשמרתם מאוד לנפשותיכם" (יש גם הרבה סוגי אוכל שאינם בריאים וכיו"ב).
תשובה: 1. אני חושב שתמיד אסור להשתכר. הרמב"ם כותב שהשכרות היא מגונה ביותר כי הפילוסופים הגדירו את מהותו של האדם "חי מדבר", שהרי גם שוורים וכבשים הם חיים, ויתרונו של האדם בשכל שיש לו המתבטא בדיבור, ועל ידי שאדם לוקח בקבוק הוא משתבש את יתרונו על הבהמה, ולכן זה מגונה ביותר. 2. פשיטא שסמים ואלכהול אסורים וזה נגד דרכה של תורה בהשחתת הבריאות וטמטום החשיבה ועושה את הדעת עקומה, אלא שאנשים עושים זאת כי לא טוב להם. הנשמה דורשת את סיפוקה ולא מוצאת אותו ולכן אדם משקיע את עצמו באילוציה כזאת ובורח מעצמו ע"י רדימות כזאת. אם היה תוכן אמיתי לא היה זקוק לכל זה. בלי תורה מחפשים תחליף. כמו שראינו בפרשת השבוע "והבור ריק אין בו מים" ודרשו "אבל יש בו נחשים ועקרבים" וההסבר הוא שמים הם תורה. אם אין תורה אין תחליף במקומה, אלא מיד יהיו "נחשים ועקרבים" כלומר שחיתות המידות וקלקול ההנהגה בכל התחומים. בלי התוכן האלוקי האמיתי מוכרחים לבוא קלקולים. אין מצב של "ריק". גם הפילוסופים אומרים שאין מצב של וואקום בעולם. 3. אתה צודק שרוב הציבור אינו אוכל בריא, ואכן גם רוב הציבור אינו שומר תורה ומצוות, וכמו שיש חולשה בתחום הבריאות האמונית כך יש חולשה בתחום הנהגת הבריאות הגופנית, כשאנשים אוכלים הרבה אוכל מטוגן ושומנים וכדומה שהרופאים אומרים שזה גורם הרבה מחלות שנגרמות ע"י תזונה לא נכונה. אנשים יודעים שזה רע להם אלא שמעדיפים את הטעים לחך ומעדיפים את הערב על פני הבריא.
שאלה: ש"ציונו" בחנוכה: מדוע מברכים ש"ציוונו" בהדלקת נרות חנוכה, אם זה לא כתוב בתורה?
תשובה: ח שאלו שאלה זאת במסכת שבת בדף כג: "היכן ציוונו?", והרמב"ם מסביר זאת בהלכות ברכות בפרק י"א. לדבריו יש חיוב על כלל ישראל להשמע למה שהסנהדרין הגדולה מתקנת, גוזרת או מפרשת על כלל ישראל. לפי דבריו הכוונה היא "אשר קידשנו במצוותיו וציוונו לשמוע לדברי הסנהדרין והחכמים שאמרו להדליק נר חנוכה". כלומר: זה לא שהתורה ציוותה על נר חנוכה אלא שהתורה ציוותה לשמוע לכל אשר יצוונו. את הציווי "לא תסור מן הדבר אשר יגידו לך", שנאמר לגבי זקן ממרא, הרמב"ם מבין שלא נאמר רק על הדברים שבכתב אלא על כל הגזירות והתקנות שתיקנו ח במשך הדורות, שהם מקבלים את הגיבוי של "לא תסור. ועשית ככל אשר יורוך".
שאלה: חימום בתנור בשבת: לפי מה שהבנתי יש איסור לקחת מאכלים קרים ולהכניס לתוך תנור בשבת, כי זה מחזי כמבשל. הבנתי גם, שאם אתה מכניס את האוכל כאשר התנור כבוי ואז מדליק אותו בעזרת שעון שבת אז אתה פותר את הבעיה. האם מותר לי לעשות משהו אחר, שזה להשאיר את דלת התנור קצת פתוחה (או אפילו חצי פתוחה בצורה ניכרת) מהסיבה שאין אפשרות לאפות בצורה כזאת וכך אין מחזי כמבשל ואז להכניס כך מאכלים קרים כשהתנור דולק (כמובן שכבר התבשלו נאפו לפני שבת ושהם מוצקים)?
תשובה: לא נראה לי, היות ומכניס במקום שבו כל השבוע מבשלים ואופים בו, אין פתיחה מעט מועילה שלא יהא מחזי כמבשל.
שאלה: מקדונלדס בתחנה המרכזית ירושלים: בתחנה המרכזית בירושלים, בקומת המזון המהיר, ישנה חנות של מקדונלס. לחנות זו אין תעודת הכשר, אך מופיע שם שלט גדול בסגנון: על אף כל מאמצינו, הרבנות לא מוכנה להעניק לחנותנו תעודת כשרות, מפני שסניפים אחרים של רשת מקדונלס פתוחים בשבת ואינם כשרים. בסניף זה הכשרות נשמרת, ישנה הפרדה בין בשר לחלב, וכל המצרכים כשרים. אני רואה דתיים וחרדים רבים שקונים בחנות, ותוהה האם אין כאן שותפות לדבר עברה. יש לציין, א. אכן החנות הבשרית נפרדת מהחנות החלבית. ב. קיימים סניפים אחרים של מקדונלדס שאכן יש להן תעודת כשרות. אם כך, מדוע להם הרבנות מעניקה תעודה ולא לסניף זה?
תשובה: הרבנות בירושלים כנראה לא נותנת כשרות מאחר והיא מפחדת שאנשים יטעו לגבי הכשרות בסניפים אחרים של מקדונלדס שאינם כשרים.
שאלה: אוכל בשירותים: אני מטפלת בילד אוטיסט, במסגרת הדרכה של מנחים המנחים אותי. כרגע אנו מלמדים את הילד גמילה מטיטולים. חלק מהטיפול הינו טיפול התנהגותי, אשר אומר לשבת עם הילד האוטיסט בשירותים כחצי שעה, בזמן זה אני אמורה לתת לו כל מיני חיזוקים הכוללים חטיפים אוכל. האם זה ר לפי ההלכה (ספרדים) להאכיל ילד בשירותים כחלק מטיפול? אנא כבוד הרב תבדוק את הנושא לעומק, העניין מטריד אותי, במידה וזה בניגוד להלכה.
תשובה: לכתחילה ודאי שאין להכניס אוכלים ומשקין לבית הכסא, מחמת רוח רעה השורה על המאכלים והמשקים. אך כשיש צורך בדבר, כפי שכתבת בשאלה, נראה לעניות דעתי שמותר, כיון שאין זה מן הדין אלא חומרא בלבד.
שאלה: ברכות בורגול, פלפל ממולא ודוחן: רציתי לשאול מה מברכים על: 1) בורגול מבושל ביחד עם דלעת כדייסה. 2) פלפל או כרוב ממולא עם אורז, בצל וגזר מטוגנים. 3) דוחן מבושל.
תשובה: 1. תלוי מה עיקר התבשיל - אם העיקר הוא הבורגול, יש לברך מזונות. ואם העיקר הוא הדלעת, יש לברך אדמה. 2. ממולאים, לעניות דעתי, יש להפריד אותם ולברך על הפלפל אדמה ועל האורז שבפנים מזונות. 3. על דוחן מברכים אדמה.
שאלה: תפילין נטושות במוסד חינוכי: אני מלמד במוסד חינוכי תיכון. לצערי, בחופשת הקיץ מצאתי בבית הכנסת תפילין וטלית ללא כל סימן מזהה. הכרזתי בתחילת השנה בפני כלל התלמידים וביקשתי שאם מישהו מזהה את הבעלים שיגש אלי, אולם עד עתה אף לא אחד ניגש. כנראה מדובר בתפילין שננטשו ע"י תלמיד שעזב. לפני כשבוע, פנה אלי אביו של תלמיד שעומד להיכנס לעול המצוות וביקש עזרה בהשגת תפילין לבנו. האם ניתן לתת לבר המצוה את התפילין והטלית הנטושים, לפחות עד שנמצא מקור אחר להשגת תפילין? ובכלל, כיצד מוגדר חיובנו, כמוסד, לגבי תפילין הנמצאות או כל חפץ אחר שאין עליו סימנים וננטש בסוף השנה ע"י תלמידים?
תשובה: ודאי אפשר לעשות כן, ועדיף במקום שיהיו מונחות סתם שלפחות מישהו יעשה בהם שימוש, אם לא נותנים לו אותם לחלוטין. אם עברו כמה חודשים שבהם הכריזו ואף אחד לא בא לחפש אותם זה סימן שהתייאשו מהם והפקירו אותם. אם ננטש חפץ בבית הספר זה סימן שהפקירו אותו.
שאלה: התנהגות בנסיעה לצורך פיקוח נפש בשבת: במקצועי אני רופא בבית חולים ואני נדרש מעת לעת לנסוע ברכבי לבית החולים בשבת או יום טוב. אני חש בושה ומבוכה בכל פעם שאני נוסע ברכבי בשכונה (אזור דתי). לאחרונה העיר לי מישהו, כשעצרתי ברמזור, על ה"שילוב הבלתי אפשרי" של חובש כיפה הנוסע בשבת. אני צפוי להמשיך לנסוע בשבת (פיקוח נפש ספק פיקוח נפש). מה לעשות בכדי לצמצם חילול שבת בפרהסיה, האם לנסוע ללא כיפה?
תשובה: אני מבין את ההרגשה, למרות שאתה נוסע בהיתר. לכן אני ממליץ שתלבש חלוק של רופא כדי שיראו שנוסע פה רופא. אפשר גם שתשים או תדביק על הרכב את הסמל של הרופאים או המוסד הרפואי שאתה עובד בו כדי שיראו שאתה בתפקיד רפואי. אם אפשר לסדר שהנסיעה תהיה ע"י גוי, אפילו אם זה יעלה כסף זה עדיף.
שאלה: הדלקת חנוכיה בבית הכנסת וברכת שהחיינו: בערב שבת, לא הספיקו להדליק נר חנוכה בבית הכנסת. האם בהדלקת הנר במוצאי שבת בבית הכנסת יש לאמר ברכת שהחיינו?
תשובה: לא. הרי כל אחד ברך בפני עצמו.
שאלה: הומוסוקסיאליזם: לרבנים החשובים שלנו! אני מבקש לקבל הסבר מניח את הדעת לבעיית ההומוסוקסיאליזם בחברה. מה צריך לעשות עם הסובלים מהבעיה? ממה זה נובע? מה יעשה אדם שזה גורלו? מדוע זו לא דרישה מוגזמת על משכב זכור כשהאדם נולד כזה ואין לו שום אפשרות לצאת מזה? האם מישהו יצא מזה אי פעם והתחתן עם בת זוג רגילה והקים משפחה? סליחה על האריכות וסליחה על השאלה אבל אנחנו חייבים לברר לעצמנו כדי להפיץ את התורה הגדולה שלנו.
תשובה: כדאי שתקרא דברים שכתבתי בנושא זה בתשובות אחרות. אנסה לתמצת את הדברים. ראשית, אנו כלל לא מאשימים את מי שבא בפנינו ומתאר את משיכתו לבני אותו מין. למרות שהקב"ה, כשברא את העולם, ברא אותו בצורה שאם האדם היה משתמש בנפשו בדרך נקייה ומדויקת בודאי לא היתה נוצרת סטיה בטבע האנושי. אנו יודעים שיש בכל אדם גם צדדים זכריים וגם צדדים נקביים. אנו אומרים שבזכרים הצד הזכרי הוא השולט ואילו אצל הנשים הצד הנקבי הוא השולט. הקב"ה יצר את האדם שכל מין נמשך למין שהוא שונה ממנו. אולם יכול להיות זכר שהצד הנקבי הוא הדומיננטי בו ולכן זה יכול לגרום לו למשיכה לגברים. במשך הדורות האדם בבחירתו יכל להרוס את הטבע ונהיה בלבול בנטיות של האדם. לכן מי שיש לו קושי בנושא זה, לא הוא יוצר את הקושי אלא לפעמים הוא תוצאה של סטיות וטיפול לא נכון דורות לפניו. בכל אופן, לכל אדם יש תפקיד. התפקיד של איש שיש בו נטייה לזכר היא לפתח בתוכו את הצד הזכרי מחד. מאידך, הוא צריך להכיר שאין בו את הצדדים הנפלאים שיש אצל נשים ושאת מה שאין בו הוא יוכל להשלים בקשר עם אישה. ככל שהוא יהיה יותר איש כך הוא ימשך יותר אל אישה. האיש צריך לצייר לעצמו את העולם כעולם שיש בו שני סוגים, שיש הבדל בין המינים ודרך החיים היא בהשלמה של המינים על ידי קשר דו מיני. בדרך כלל, כפי שאמרתי, דרך התיקון היא לחזק את הצד הזכרי ולהכיר בכך שאין בו את הצד הנקבי שאותו הוא צריך לקבל מאישה. אם האדם יכנע למה שבא לו בקלות והוא ילך ויזרום עם הנטייה הראשונית שצפה אצלו, הוא נכנע למה שיצוק בו בצורה לא טובה. הבחירה של ההאדם לתקן. אדם, שיש לו נטיה לאותו מין, יכול לחזק גם אצלו וגם לדורות את הסטיה מן הבריאה הראשונית. אדם יעשה את החלק שלו בתיקון. כיצד יעשה זאת? ילך ליועצים שיעזרו לו לפתח את הציורים שראויים להיות לאדם. במקרים רבים זה יביא אותו לכך שיוכל להתחתן. בדרך כלל, איש כזה כדאי שימצא אישה שהצד הנקבי שבא הוא מאד בולט. אנו לפעמים באמת נפגשים עם אנשים שיש נטייה לאותו מין ואנו מרגישים שהם באמת עדינים וטובים. לכן הם צריכים אישה שתהיה יותר נשית מהם. לפעמים אדם יצטרך לוותר על חוויות מיניות סוערות וילמד להסתפק בנושא זה בדברים פחות מושכים אולם ישמח בכך שידע שהסבל שלו שווה והוא עושה את התיקון שמוטל עליו. ודאי שיש מקרים קיצוניים בהם אדם סובל עד כדי כך שהוא לא יכול להקים משפחה. יש מקרים קשים שאין לנו פתרון מקומי לסבל הפרטי של האדם. זה לא רק בנושא זה. יש עוד מקרים בהם אין לנו פתרון לסבל האנושי. הפיתרון לסבל האנושי בצורה שלמה כנראה לא יהיה בעולם הזה. הטוב השלם כנראה שייך לעולם הבא. בשורות טובות.
שאלה: אמירת פסוקים לפני ברכות התורה: לפי ההלכה אין ללמוד תורה ופסוקים עם השכמת הבוקר לפני ברכות התורה אך בסידורים רבים מופיעים פסוקים שונים לאמירה קודם לברכות השחר והתורה, כגון: ראשית חכמה יראת ה, שויתי ה לנגדי. וכו. איך זה מתיישב עם ההלכה, ומה עושים בפועל?
תשובה: צריך להבחין בין אמירת הפסוקים בתור לימוד לבין אמירתם בתור תפילה. שאלה זו נשאלה כבר לפני שנים באותם הקהילות שקמים לסליחות כשעדיין חשוך, ובתוך הסליחות משובצים גם פסוקים. למעשה, מותר לקרוא את הפסוקים היות ואומרים אותם בדרך בקשה ולא בדרך לימוד.
שאלה: חישוב דמי נסיעות לעבודה בקיץ: לפני 4 שנים ולפני 6 שנים עבדתי באיזה מקום מסויים ששילם לנו דמי נסיעות בתור חניך קיץ. אני דיווחתי שאני צריך שני קווים כדי להגיע ושני קווים כדי לחזור, כי ככה אמר לי אבא שלי שצריך כדי להגיע לאותו אזור, למרות שהוא היה מקפיץ אותי וגם לרוב מחזיר אותי. ואולי היה גם מספיק רק אחד מהקווים ואז הייתי צריך ללכת קצת ברגל אבל אמר לי 2. לאחרונה ראיתי את התלוש משכורת וראיתי את החזרי הנסיעות, בדקתי באתר של אגד וראיתי שהיה מספיק קו אחד כדי להגיע לאותו מקום (בכלל קו אחר ממה שרשמתי). אני לא זוכר שפעם הקו הזה עבר ליד ביתי ולכן גם לא רשמתי אותו, ואולי המסלול שלו שונה בכלל ובגלל זה הוא עכשיו עובר לידי. האם צריך להחזיר להם את הכסף הזה או שאין צורך משתי סיבות: 1. אני זוכר שכרשמתי את מספרי הקווים רשמתי גם במילים מאיזה תחנה לאיזה תחנה ואת ההחלפה של הקווים, זאת אומרת, שהם ידעו בדיוק מאיפה הקווים - לפי זכרוני. 2. לפי החשבון זה היה אמור לצאת ל-10 ימים 220 ש"ח ושילמו לי רק 190 או 170, זאת אומרת, שהם עשו את החשבון שלהם ובכל זאת שילמו לי ע"פ מה שהם ראו לנכון. עברו כבר מספר שנים ואני זה שאומר על זה, האם יש צורך לעשות משהו? זה היה בנק ישראל-חניך קיץ לא נראה לי שהם יקבלו ממני כסף למשהו כמו אולי לא יודע 100 ש"ח אחרי זמן כה רב אך בכל זאת איני רוצה גזל.
תשובה: מכיון שיש לך ספק אם הדיווח היה נכון (לגבי איזה קו מגיע ממקום מגוריך לעבודה ), וספק מה בדיוק דיווחת ( בפרטי התחנות), ובנוסף לא שילמו לך כפי מה שדיווחת. לכן יש כאן דין של "איני יודע אם נתחייבתי גזלתי" אשר על כן אין לך חיוב לשלם כל שכן שאין כאן תביעה ואפילו לצאת ידי שמיים אינך צריך. (שולחן ערוך חושן המשפט סימן ע"ה סעיף י')
שאלה: פסיקת תקנותיו של ר  ישמעאל להלכה: במסכת בבא קמא פרק שביעי דף פא: דנים בתקנות יחידים שכמו תקנותיו של יהושע קשורות ליישוב הארץ. האם תקנותיו של ר ישמעאל בנו של ר יוחנן בן ברוקה בסוף עמוד זה נפסקו להלכה?
תשובה: עד כמה שזכור לי כן, אבל צריך לבדוק זאת וזה "מילתא דעבידא לאיגלויי".
שאלה: שינוי שם משפחה : שם משפחתי כיום הוא: מלפוף שפרושו בעירקית הוא כרוב בעל מקצוע בעירק.שם המשפחה המקורי היה מרדכי וברצוני לשנות את שם המשפחה ממלפוף למרדכי. האם מומלץ?
תשובה: כן, רצוי לשנות כל שם לועזי לשם עברי.
שאלה: גן עדן עליון ועולם הבא: אבקש לשאול מה ההבדל בין גן עדן עליון לבין העולם הבא, ובאיזה מקום הכי טוב להיות, בגן עדן עליון או בעולם הבא?
תשובה: עולם הבא הוא של מציאות כוללת הרבה תחומים ובתוכם גן עדן תחתון וגן עדן עליון ועוד. בתוך העולם הבא יש מדרגות של צדיקים- יש מי שזוכה לתחתון ויש מיוחדים מאוד שזוכים גם לעליון. אבל בכלל כל ישראל יש להם חלק לעולם הבא.
שאלה: בטעות התחלתי לאכול חלבי: אכלתי בשר (או עוף) ולאחר כמה שעות התחלתי בטעות לאכול משהו חלבי. (או שלא ידעתי שזה חלבי או ששכחתי שאני בשרי). האם מותר לי לסיים את מה שאני אוכל? האם מותר לי לאכול משהו אחר שהוא חלבי?
תשובה: מה שאכלת - אכלת. והיות וזה מדרבנן ובשוגג, סובר בעל נתיבות המשפט שלא צריך כפרה על זה, כלומר: שלא צריך להתוודות על זה כמו על כל חטא ולומר "חטאתי עויתי ופשעתי". אבל זה לא אומר שמותר להמשיך. כמו שאדם שבטעות אכל ביום צום שאסור להמשיך ולאכול, אין אכילתו מתירה לו את האיסור של הצום. וכן לעניינינו, אין אכילת החלב מתירה את מנהגינו להמתין שש שעות אחרי בשר, וצריך להמשיך להמתין.
שאלה: שריפת המסגד והתנצלות הרבנים: האם היה זה צעד נכון שרבנים הלכו לפייס את הערבים על שריפת המסגד?
תשובה: זה נראה לי משונה מאוד שהולכים, כאילו יש פה איזו הודאה באשמה. הרי עדיין לא יודעים מי עשה את זה. למה שאנו נעשה הלקאה עצמית, כשיתכן ואולי זה רק פרובוקציה שמישהו רצה להעליל על המתיישבים כדי להכפישם.